CELEX: 62015TN0070
Language: hu
Date: 2015-02-12 00:00:00
Title: T-70/15. sz. ügy: 2015. február 12-én benyújtott kereset – Trajektna luka Split kontra Bizottság

13.4.2015   
            
            
               HU
            
            
               Az Európai Unió Hivatalos Lapja
            
            
               C 118/37
            
         2015. február 12-én benyújtott kereset – Trajektna luka Split kontra Bizottság
   (T-70/15. sz. ügy)
   (2015/C 118/47)
   Az eljárás nyelve: angol
   
      Felek
   
   
      Felperes: Trajektna luka Split d.d. (Split, Horvátország) (képviselők: M. Bauer, H.-J. Freund és S. Hankiewicz ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az AT.40199 spliti kikötő ügyben 2014. november 28-án hozott C(2014) 9236 végleges bizottsági határozatot;
            
         
               —
            
            
               a Bizottságot kötelezze a saját költségei, valamint a felperes részéről felmerült költségek viselésére;
            
         
               —
            
            
               utalja vissza az ügyet az Európai Bizottság elé további vizsgálat és új határozat meghozatala céljából; és
            
         
               —
            
            
               rendeljen el bármilyen más, megfelelőnek bizonyuló intézkedést.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, nyilvánvaló mérlegelési hibára és a Bizottság panasz kezelésére irányuló kötelezettségének megsértésével megvalósított téves jogalkalmazásra alapított jogalap, amennyiben a Bizottság által előterjesztett mindhárom indokra tekintettel tévesen értékelték az Európai Unió érdekeit;
            
         
               2.
            
            
               A második, nyilvánvaló mérlegelési hibára és a Bizottság panasz kezelésére irányuló kötelezettségének megsértésével megvalósított téves jogalkalmazásra alapított jogalap, különösen amennyiben nem vették figyelembe az összes ténybeli és jogi körülményt.